Dit was baie lekker gewees, alles het glad verloop. Hulle was baie vriendelik en het ’n baie goeie diens gelewer.
Gelukkig het ons ons nie veel gesteur aan die 2 negatiewe resensies nie! Ek dink ons sou uitgemis het aan iets eie aan die Weskus, sy mense is sout van die aarde. Al baie daarvan gehoor maar nou self ervaar! René en Les julle is special en het diep in ons harte ingekruip. Wat saakmaak is 'n lekker bed en 'n ordentlike bad of shower, 'n ontbyt met liefde voorberei en gasvryheid soos net julle dit kan doen! René, ek teken 31 Desember 2019 aan, ons het 'n deal! Sal mekaar vir seker weer sien!
Ons is hartlik ontvang deur die ontvangsdame, Karen. Die kamer was uiters teleurstellend. Dit was so klein, ons tasse moes in die gang staan. Ook is daar binne die gastehuis gerook terwyl ons nie rokers is nie. Slegs 'n gesamentlike TV-kamer terwyl hierdie fasiliteit in die gastekamers ontbreek.
Rene hulle was so lieflik en gasvry. Die warm ontvangs was aangenaam. Hulle laat jou sommer gou tuis voel. Ek sal hulle enige dag aanbeveel vir oorbly want jy slaap in jou ma se huis. 'n Ontbyt so reg uit 'n engel se hand. Dankie nogmaals vir daardie een aandjie by julle!
Die ontvangs was heel vriendelik en ons is onmiddellik georiënteer met die plek. Die hele plek was baie netjies en skoon. Dit het 'n heel huislike atmosfeer geskep. Die ontbyt was betyds, smaaklik en heerlik. Sal enige tyd weer gebruik maak van die akkommodasie. Wat 'n fantastiese tydjie.
Vir net 'n plekkie om by oor te slaap voor ons aanbeweeg het tot ons eind bestemming het dit alle verwagtinge oortref. Renè en Les is aangename mense wat ons dadelik tuis laat voel het. Weereens baie dankie vir die lieflike kamer en ontbyt - sal julle beslis weer besoek!